open-index/open-wikipedia-markdown huggingface dataset:
Irlanda

**Irlanda**, ofisialmente **Repúblika di Irlanda** (na irlandes: Poblacht na hÉireann; na ingles: Republic of Ireland) ta un pais den nortwest di Oropa. E estado moderno soberano ta okupá aproksimadamente 80% di e isla di Irlanda, ku a wòrdu parti bou di dos mandato na 1921. E ta un demokrasia parlamentario i un repúblika i tin frontera ku Nort Irlanda na parti nortost, ku Reino Uni un parti, i e restu ta frontera ku Laman Atlántiko i Laman di Irlanda un parti, St George's Channel na sùitost i Laman Keltiko pasùit.

E estado, originalmente yama e *Estado Liber di Irlanda*, a wòrdu establesé na 1922, komo un dominio ku e Mankomunidat britaniko, i a keda haña mas i mas independensia dor di e statuut di Westminster i e krisis di abdikashon di 1936. Un konstitushon nobo a keda introdusí na 1937 ku a deklará un estado soberano i a kambia e nòmber pa simplemente Irlanda. Na 1949, e delaster link formal ku Reina Uni a kibra ora Irlanda a deklará su mes Repúblika di Irlanda i e la stop di bira un dominion: tambe el a bandona e Mankomunidat britániko, komo ya kaba el a stop di partisipa den su organisashonnan.

Durante e mandato britaniko i independensia inisial Irlanda tabata un di e paisnan mas pober na West Oropa i tabatin un grado di emigrashon masha haltu, pero kontrali na otro paisnan di e tempu ei el a keda finansieramente sin debe dor di tiki gastamentu di gobièrnu. E ekonomia protekshonista, i a habri den final di añanan 1950 i Irlanda a djoin e Komunidat Ekonómiko Oropeo (aworaki yama Union Oropeo) na 1973. Un krisis ekonómiko a pone Irlanda pa kuminsa ku un reformashon ekonomiko na añanan 1980. Irlanda a redusíí su impuesto i regulashon dramátikamente kompara ku otro paisnan di Union Oropeo.

Den rango e ta e di 31 ekonomia mas poderoso na mundu, pa 2006 Irlanda tabata tin e di seis produkto domestiko bruto pa kapita i e di ocho mas haltu pa kapita konsiderando kumprando e partido di poder, i e tin e di sinku mas haltu na Human Development Index na mundu, i ta keda promé na kalidat di bida segun "Economist Intelligence". Irlanda a keda den rango e di 6 riba de Index global di pas. Tambe e ta keda haltu pa su enseñansa, libertat polítiko i derechonan sivil, liberdat di prensa i libertat ekonómiko; tambe el a keda di 5 na e failed state index siendo un di e estadonan mas sostenibel na mundu. Irlanda ta miembro di Union Oropeo, OECD i Nashonnan Uni.
Port au Prince

**Port au Prince** ta e kapital i e siudat mas grandi di Haiti, un pais situá den e isla karibense di Hispañola. E siudat tin un área di 36,04 kilometer kuadrá i un poblashon E poblashon ta wòrdu estimá na 1.200.000 habitante na 2022.

E siudat ta e sentro polítiko, ekonómiko i kultural di Haiti. E haf natural di e siudat ta e prinsipal punto pa importashon i eksportashon di e pais.

## Historia
Port-au-Prince a wòrdu fundá na 1749 durante e periodo kolonial franses. E siudat a bira kapital di Saint-Domingue (nòmber kolonial di Haiti) na 1770, despues di e destrukshon di e bieu kapital Cap-Français (awendia Cap-Haïtien) pa un teremoto.

Despues ku Haiti a logra independensia for di Fransia na 1804, Port-au-Prince a sigui sirbi komo e kapital di e repúblika nobo. Durante su historia, e siudat a sufri varios desastre natural, inkluyendo e teremoto devastadó di 12 di yanüari 2010, ku a kousa hopi destrukshon i un gran pérdida di bida.

## Ekonomia i kultura
Port-au-Prince ta un sentro di industria di paña, komersio i arte. E ta sede di gobièrnu, universidat, museo i institushonnan kultural di Haiti. E siudat ta konosí tambe pa su arte di eskultura i pintura den estilo haitiano, ku ta reflehá e historia i bida di su hende.
Cali

**Cali**, oficialmente **Santiago de Cali**, ta e kapital di e departamento di Vaye de Cauca i e siudat mas poblá den e parti sùitwest di Colombia. Cali tin mas cu 2 mion habitante (2023) i ta e di tres siudat mas grandi di e pais, despues di Bogota i Medellín.

## Historia
Cali a wòrdu funda dia 25 di yüli 1536 pa e konkistadó Sebastián de Belalcázar. Durante e periodo kolonial e tabata un siudat chikí i agríkola, pero su importansia a krese durante siglo diesnuebe i binti ku desaroyo di industria i transporte.

## Geografia
E ciudad ta lokalisá den Vaye de Cauca, entre e serunan ost i sentral di Andes. Su klima ta tropikal ku temperaturanan konstantemente temperá, rond 24 °C, durante henter aña.

## Ekonomia
Cali ta un sentro ekonómiko i komersial importante den region. Industria di comida, bebidanan, paña i farmaseútika tin un gran presensia. Servisionan finansiero, enseñansa i turismo tambe ta forma parti esensial di su ekonomia.

## Kultura

Cali ta konosí mundialmente como e kapital mundial di Salsa. E siudat ta sede di Feria de Cali, un festival anual na fin di aña ku baile, músika i desfilenan. Ademas, deporte, spesialmente fútbol ku klupnan América de Cali i Deportivo Cali, y arte ta fundamental pa su identidat kultural.

## Turismo
Algun lugánan di interes:
* Cristo Rey – un estatua di Kristu ku un bista panorámiko riba e siudat.
* Zoológiko de Cali – konsiderá un di e mihó den Latinoamérika.
* Iglesia La Ermita – misa gótiko-popular den sentro di siudat.
* Parque del Gato de Tejada – kolekshon di skultura di gato ku koló i diseño variá.

## Transporte
Cali tin un aeropuerto internashonal (Alfonso Bonilla Aragón) ku konekshon ku e prinsipal siudatnan di Colombia i destinashonnan internashonal. Na nivel lokal, un sistema di transporte urbano (Masivo Integrado de Occidente, MIO), ta sirbi komo ret di busnan masivo ku ta kore den gran parti di e siudat.
Ponce

**Ponce** ta un di 78 munisipio den e estado liber di Puerto Rico. E ta situá den e parti sùit di e isla i tin un superfisie di 297&nbsp;km2. E ta konta 137.491 habitante (2020) i ta e siudat mas grandi di Puerto Rico despues di e kapital San Juan. 

## Galeria

IMG 2874 - Methodist Church on Villa Street in Ponce, Puerto Rico.jpg
Cruceta El Vigia Ponce Puerto Rico.jpg|*La Cruceta del Vigía*
CasaPaoli JuanLlanesSantosPRSHPO pic2 MainFacade.jpg|*Casa Paoli*


## Link eksterno
*  Website ''Visit Ponce''
Michael Jackson

**Michael Joseph Jackson** (☆ 29 di augustus 1958 na Gary (Indiana) - † 25 di juni 2009 na Los Angeles) tabata un cantante, compositor y bailarin Mericano di cantica, rhythm & blues, (soul funk), disco, hard rock, y dance. Jackson ta considera e "King of Pop". Ela crea e baile di "moonwalk" i ta un di e ícononan cultural mas significante di siglo binti.

## Famia y hubentud
Jackson a nace na Gary, Indiana dia 29 di augustus 1958 i tabata e di ocho yiu di Katherine Esther Scruse y Joseph Jackson. Ya na un edad hoben e tabata mustra su talento pa musica y baile.

## Mira tambe
* Neverland Ranch

## Link externo
* Website oficial
Somalia

**Somalia** ta un pais afrikano den Kachu di Afrika. E ta komparti frontera ku Djibouti na nortwèst, Etiopia na wèst i Kenia na sùitwèst. E kapital i siudat mas grandi di Somalia ta Mogadishu. 

E idiomanan ofisial di Somalia ta somali i árabe, i mayoria di e poblashon ta musulman sunita.  Ku un kosta di aproksimadamente 3.000 kilometer, Somalia tin e kosta mas largu di tur pais den Afrika i tambe di e mundu árabe, ku kosta riba tantu e Oséano indio komo e Golfo di Aden. 

## Historia
E teritorio ku awe ta Somalia tabata habitá desde tempu antiguo pa pueblonan kushítiko. Durante e Edat antiguo i Edat medieval, e región a bira un sentro importante di komersio internashonal, ku reino i sultanatonan somali manera Adal, Ajuran i Ifat, ku a mantene kontakto ku Arabia, India i Afrika Oriental.

Den siglo 19 i promé parti di siglo 20, Somalia a wòrdu parti entre e podernan kolonial: Somalilandia britániko panort i Somalia italiano pasùit. Den 1960, e dos teritorio aki a uni i a forma Repúblika di Somalia, ku Mogadishu komo kapital. E pais a funshoná inisialmente komo un estado demokrátiko parlamentario.

Na 1969, despues di un golpi di estado militar, Siad Barre a tuma poder i a instalá un gobièrnu outoritario ku ideologia sosialista. Su régimen a goberná te 1991, ora el a wòrdu deroká pa gruponan rebelde. E kaida di e gobièrnu sentral a hiba na un guera sivil, kolapso institushonal i fragmentashon teritorial.

## Mira tambe
* Somalilandia
Bamba

**Bamba** ta un instrumento musikal traha di dos pida palu di bambu, yamá "kaña brabu". E ta wòrdu usá na Kòrsou i awendia prinsipalmente na Boneiru, unda stamnan di bambú ta wòrdu hañá laba riba kosta nort di e islanan.

Dos pida di largura desigual - 60 i 70 cm - ta wòrdu kòrtá for di e stamnan aki, ku un diameter di aproksimadamente 7 pa 8 cm. Ku eksepshon di e partishon di abou, tur otro partishon di kada pida ta wòrdu perforá. E parti abou di e bamba ta wòrdu kòrtá 10 cm bou di e septum sin perforashon. E larguranan ta wòrdu pues kòrtá di tal manera ku, basá riba e pida mas largu komo e tóniko, e pida mas chikitu ta aproksimá e di kuater tono mas tantu posibel. 

E bamba ta wòrdu toká dor di bati rítmikamente riba un superfisie duru. Huntu ku otro instrumentonan, inkluyendo e kuarta i e kitara, e bamba ta wòrdu usá pa kompañá kansionnan durante e selebrashonnan di San Juan i San Pedro na Boneiru. Den e akompañamentu aki e bamba tin e funshon di kontrabas.

E instrumento aki, konosí den organologia komo tubonan di stèmpel, tin un distribushon mundial: Afrika, Sentro i Sur Amérika, Asia, Laman Sùit. Debí na su struktura simpel, e ta wòrdu konsiderá un di e instrumentonan rítmiko di mas bieu.
Gabon

**Gabon**, ofisialmente **Repúblika gabones** (franses: **République gabonaise**), ta un pais situá na kosta west den Afrika sentral. E pais tin frontera ku Guinea Ekuatorial, Kamerun i Kongo-Brazzaville. Su kapital i siudat mas grandi ta Libreville. Su densidat di poblashon limitá, fuentenan natural den abundansia i e sosten supstansial risibí di eksterior a hasi Gabon un di e paisnan mas próspero na Afrika. Desde 1 di yüli 2016 Gabon ta miembro atrobe di OPEC.
Klein Kòrsou

**Klein Kòrsou** ta un isla chiki sin habitante mas o ménos dies kilometer sùitost di Kòrsou. E tin un área di ﻿1.7 kilometer kuadrá, un largura di mas o menos 2 kilometer i mei i e hanchura di mas grandi ta mas menos 750 meter. 

Klein Kòrsou ta prinsipalmente konosí pa fosfat ku tabata wòrdu haña ariba e isla. Na aña 1913 a stop ku su explotashon. Riba e isla tin un faro di 20 meter, un edifisio di karentena i un kantidat di kas di piskadó. Tambe tin un kantidat di graf na kosta nortwèst i na parti sùit i tin dos pos di awa dushi. Riba e bandera di e isla di Kòrsou tin un strea chikí ku ta simbolisá Klein Kòrsou.

## Historia
E isla a wòrdu usa den pasado komo un lugá pa wanta den karantena katibunan ku tin malesa promé ku nan yega riba e isla di Kòrsou, tambe tabata dera e katibunan morto riba e isla. Na 1871 e minero merikano John Godden a yega aksidentalmente riba e isla komo e tabata en realidat riba ruta pa Boneiru pa bai buska fosfaat. Ora e la yega na e isla e la mira ku e tambe den un kantidat di fosfaat basta grandi. Di 1871 pa 1888 a mina mas ku 90.000 ton di fosfat hiba Oropa.
E isla a keda un isla di piskado te ku a añanan 80 di siglo binti ora varios operadornan di boto a kuminsa hiba turista na e isla pa landa i sambuya.

## Medio Ambiente
E webunan di e parhanan riba e isla a wòrdu rekohé dor di hendenan ku a bishitá e isla. Un prohibishon riba esaki a wòrdu emití na 1737. Pa hende blanku esaki tabata wòrdu kastigá ku un but, pa katibu pretu i mulatonan ku sota i un aña di trabou duru den e saliñanan di Boneiru. E motibu pa esaki tabata ku e meuchinan chikitu tabata kumpli ku un funshon marítimo: ora botonan tabata aserka nan tabata bula den direkshon di nan ku un gritu, di manera ku e tripulashonnan tabata sa ku nan tabata den bisindario di e isla i por a tuma medidanan na tempu pa evitá naufragio.

Unabes ku e fosfat a kaba, e nivel di e isla a baha, i e poblashonnan di para di laman a baha drástikamente. Un tempu tabata permití kabritu pa kana rònt riba e isla, loke a kontribuí na su desertifikashon. E kabritunan a wòrdu eradiká na 1996, meskos ku pushinan salbahe pa 2004. Reforestashon ta wòrdu realisá dor di CARMABI, Kòrsou. Na 2018, e isla a wòrdu designá komo un sitio protehá di Ramsar. Tambe El a wòrdu asigná tambe  komo un "Important Bird Area" dor di BirdLife International komo un sitio di nèshi pa e meuchi chikitu (*sternula antillarum*), miéntras ku su kostanan ta wòrdu usá temporalmente pa kantidatnan grandi di paranan migratorio. Ku e eliminashon di e kabritu i pushinan, e isla tin e potensial pa bira un lugá importante pa traha nèshi di paranan di laman. Karèt, kawana i turtuga di laman bèrdè ta traha nèshi riba e playanan di e isla.
Idioma krioyo haitiano

**Krioyo haitiano** (*Kreyòl ayisyen*), tambe konosí komo Kreyòl òf Patuá, ta e idioma krioyo di Haiti. E idioma tin un base franses i ta wòrdu papiá dor di 10-12 mion hende rònt mundu,  partikularmente paisnan ku migrantenan haitiano manera Bahamas, Cuba, Islanan Kaiman, Repúblika Dominikano, Guyana Franses, Guadeloupe, Puerto Rico i Merka. E ta un di e dos idioma ofisial di Haiti, unda e ta e lenga materno di mayoria di e poblashon.

## Link eksterno
* Wikipedia na Krioyo haitiano
Bogota

**Bogota**, ofisialmente **Bogotá, Distrito Capital**, abrevia **Bogotá, D.C.**, i anteriormente konosi komo **Santa Fe de Bogotá** durante e periodo spaño i entre 1991 i 2000, ta kapital i siudat mas grandi di Colombia. Bogota tin un poblashon di masomenos 7.878.783 habitante (2015) i un area di 1.587 kilometer kuadrá.
Natalee Holloway

**Natalee Ann Holloway** (☆ 21 di oktober 1986 na Clinton, Mississippi) - a disparce dia 30 di mei 2005 y declará morto 12 di januari 2012) tabata un hóben merikano di 18 aña cu su misterioso desaparicion tabata noticia internacional despues cu el a disparce dia 30 di mei 2005 na Aruba. Holloway tabata biba na Mountain Brook, Alabama, y a gradua for di Mountain Brook High School riba 24 di mei 2005, algun dia promé cu e biahe. Su desaparicion a causa un sensacion den e medionan di comunicacion Mericano.  Su restonan no a ser haña.


NataleeHollowayWall-NewsCrews.jpg|Ekiponan di noticia cubriendo e disaparicion di Holloway, 10 di juni 2005.
NataleeHollowaySearch.jpg|Marina Real buscando Holloway en vano den cercania di e faro di California.


## Wak tambe
* Joran van der Sloot
* Me and Mr Jones on Natalee-Island
Palau

**Palau**, ofisialmente Repúblika di Palau i historikamente konosí komo *Belau*, *Palaos* òf *Pelew*, ta un pais insular den e parti west den Oséano Pasífiko. E pais ta konstitui pa masomenos 340 isla i ta konekta e parti west di e archipielago di Caroline Islands ku partinan di Mikronesia. Su kapital ta Ngerulmud.
Tanki Flip

**Tanki Flip** ta un luga na Aruba, situa pa nort di Tanki Leendert den region di Noord-Tanki Leendert. Segun censo di 2010 e zona Tanki Flip-Moko tin 3.840 habitante. 

Na Tanki Flip ta estableci desde 1994 e kamp di Cuerpo di Bombero di Aruba.

## Historia
Tanki Flip tabata un pueblo indjan pre-colombiano (1000-1500) di alrededor 150 habitante y un di e cuater pueblo indjan conoci na Aruba: Tanki Leendert, Santa Cruz y Savaneta. Pa studia e forma di biba y traha di e indjan Museo Arkeologico Nacional Aruba a organisa algun excavacion den e zona di Tanki Flip na 1994. Analisis di e material ta mustra cu e indjannan tabata biba di pesca, practica entre otro na Eagle Beach y Malmok, coleccionamento di cocolishi y agricultura. E palabra *tanki* den e nomber di Tanki Flip ta referi na e existencia di e dam, unda dos rooi tabata bini huntu.

## Mira tambe
* Lista di luga na Aruba
Oregon

**Oregon** ta un di e sinkuenta estado di e pais Estadonan Uni di Merka (United States of America). E tin un poblashon di 4,028,977 habitante (2015 est.).
Suesia

**Reino di Suesia** òf **Suesia** ta un monarkia konstitushonal den Nort-Oropa. E ta situá den e parti oriente di Península di Skandinavia. Na su parti wèst e ta limitá pa un frontera largu ku Noruega i na su banda oriental e frontera di Finlandia ta limité. Na parti sud ta hunto di e laman Baltiku. Suesia ta miembro di Union Oropeo. Su kapital ta Stockholm.
Italiano

**Italiano** ta un lenga romániko papiá na Italia, Suisa, San Marino, Vatikano, Slovenia, Kroatia i Eritrea.

E idioma italiano ta ser papiá den diferente dialekto, dor di mas o ménos 59 mion hende na Italia i mas o ménos 68 mion hende rònt mundu. E idioma standart di Italia aktual ta direktamente basá riba Florentino, e dialekto di Florenza. Algun dialekto di Italia ta hopi diferente for di e idioma standart. E kantidat di hende ku ta papia e idioma standardisá na Italia ta mas o ménos 30 mion.

Corsivo- come scriverlo a mano in italiano, schede didattiche con alcuni esempi di Paolo Villa (prima edizione commons wikimedia org)-Letters-characters in italics-cursive- how to write it by hand in Italian.pdf|Cursivo di man na skol di Italia
Idioma%20italiano.png

## Ehèmplo
**Huan 3:16**

Italiano:

* *Poiché Iddio ha tanto amato il mondo, che ha dato il suo unigenito Figliuolo, affinché chiunque crede in lui non perisca, ma abbia vita eterna*.

Papiamentu:

* Pasobra Dios a stima mundu asina tantu ku El a duna su úniko Yu, pa tur esnan ku kere den dje no bai pèrdí, ma haña bida eterno.

## Bibliografia
* 
* 
*
Ido

**Ido** ta un idioma artifisial kreá na 1907 komo vershon revisá di Esperanto. Komo idioma ousiliar internashonal e ta wòrdu papiá awendia dor di un grupo chikitu di hende, prinsipalmente na Oropa.
 
## Ido den Wikipedia
Ido tambe tin su propio plataforma di Wikipedia. 

## Ehèmpel
### [[Pater Noster]] den ido
*Patro nia, qua esas en la cielo, tua nomo santigesez; tua regno advenez; tua volo facesez quale en la cielo tale anke sur la tero. Donez a ni cadie l'omnadiala pano, e pardonez a ni nia ofensi, quale anke ni pardonas a nia ofensanti, e ne duktez ni aden la tento, ma liberigez ni del malajo.*

### Teksto den ido
*Por homo vere civilizita, filozofo o yuristo, la konoco di Latina esas dezirinda, ma linguo internaciona esas utila por la komunikado moderna de un lando al altra.* 

## Linknan eksterno
* Ido Wiktionary 
* http://ido.li 
* https://web.archive.org/web/20090831194134/http://www.publikaji.tk/ 
* https://web.archive.org/web/20080518165338/http://es.geocities.com/kanaria1973 
* https://web.archive.org/web/20210212212047/http://www.novajeti.tk/ 
* https://web.archive.org/web/20220422122138/https://vortari.tk/ 
* http://www.idolinguo.de 
* https://web.archive.org/web/20210411002215/https://ido-france.org/
Aleman

**Aleman** (na aleman: *Deutsch*) ta e idioma ofisial di Alemania, Austria, Suisa i Bélgika i e lenga materno di 76,912,230 hende.

## Idioma alemán den otro lenga
* Árabe: الألمانية (*Al-Almany*a) (pronuncia-se el-elmanía)
* Asturiano: *Alemán*
* Katalan: *Alemany*
* Chines: 德语 (*de2 yu3*)
* Koreano: 독일어 (*dogireo*)
* czeko: *němčina*
* Danés: *tysk*
* Esperanto: *germana lingvo ou germanlingvo*
* Estoniano: *saksa keel*
* Frances: *allemand*
* Finés: *saksan kieli*
* Griego: *γερμανικά* (*germaniká*)
* Groenlandes: *Tyskisut*
* Hapones: ドイツ語 (*doitsu-go*)
* Hebraico: גרמנית (*germanit*)
* Hungaro: *német nyelv*
* Hulandes: *Duits*
* Irlandes: *géarmáinís*
* Ingles: *German language*
* Islandes: *þýska*
* Italiano: *tedesco*
* Latin: *Lingua Theodisca*
* Noruego: *tysk*
* Polako: *język niemiecki, niemczyzna*
* Português: *Alemão/Língua Alemã*
* Romeno: *germană*
* Ruso: Неме́цкий язы́к (Nyemetzki yazik)
* Slovako: *nemčina*
* Sloveno: *nemščina*
* Spaño: *alemán*
* Sueko: *tyska*
* Turko: *Almanca*

## Ehemplo
**Huan 3:16**

Alemán:

* Denn also hat Gott die Welt geliebt, daß er seinen eingeborenen Sohn gab, auf daß jeder, der an ihn glaubt, nicht verloren gehe, sondern ewiges Leben habe.

Papiamentu:

* Pasobra Dios a stima mundu asina tantu ku El a duna su úniko Yu, pa tur esnan ku kere den djE no bai pèrdí, ma haña bida eterno.

## Alemán na mundu
Boekhandel Salas

**Boekhandel Salas** tabata un libreria na Kòrsou entre añanan 1946 pa 1999. Durante e periodo di su eksistensia e tabata wòrdu konsiderá e boekhandel mihó surti na Antias Hulandes 

## Historia
Dia 15 di òktober 1947 Arnold Salas i su yu hòmber Abram a habri Boekhandel Salas na Wilhelminaplein, Punda, den e edifisio di C. Winkel & Zonen. Antes di esaki, e boekhandel tabatin su orígen den e tienda La Colombiana, ku tabata situá na De Ruyterkade. Pa por ekspandé su surtido e libreria ta muda na 1980 pa Fokkerweg.

Na e komienso, e libreria tabata konsentrá riba buki di lesa, korant i artikulonan esensial pa skol. Pa por ekspandé su surtido i atendé un klientela mas grandi, e libreria a muda den 1980 pa Fokkerweg, kaminda el a kontinuá operando pa hopi aña mas.

Durante su époka di splendor, Boekhandel Salas a desaroyá un reputashon komo sentro di kultura i edukashon na e isla, ku un kolekshon riku di buki di literatura lokal, internashonal, eskolar i religioso.
Eurolang

**Eurolang** ta un idioma artifisial internashonal kreá pa Philip Hunt entre 1995 í 1998 pa sirbi komo un idioma pa Union Oropeo. Komo kriterio pa su diseño e outor a spesifiká ku e idioma mester ta hopi fásil pa Oropeonan siña. Den kontraste ku otro idiomanan, manera Esperanto, Eurolang ta inklui un gran kantidat di palabra ku ta prestá direktamente for di e idioma Ingles.

No ta konosi ku tin algun komunidat di papiadó aktivo di Eurolang. E pagina web di e outor den kual e ta deskribi e idioma a disparese for di e ret.

## Spesimen
*Eurolang est actifacta lang, qui me creatab estar comuna 2a lang per la Europa Unized (EU). Its word-list est baseda super England-lang, Deutsh-lang, France-lang, Italia-lang, Espanja-lang et Latin. Me desinab it estar facila lernar et usar.*

*Detail est, que lernabera Europa person, qui deja sav un or plus un de da langs, probablae pos lectar Eurolang (no tropa usation de dictionary), si ge est lernabera it per 2 days. Evidentae, facation it est plus unfacila rel lection it.*
Amérika Sentral

**Amérika Sentral** ta un region di e kontinente Amérika ku ta komponé di e paisnan ku ta situá entre México panort i Colombia pasuit. E region aki ta forma parti di e faha kontinental ku ta konektá Nort Amérika ku Sur Amérika. Amérika Sentral tin un área total di aproksimadamente 507.966 kilometer kuadrá, i pa 2013 su poblashon tabata estimá na mas ku 43.3 mion habitante.

E paisnan ku ta forma parti di Amérika Sentral generalmente ta Belize, Costa Rica, El Salvador, Guatemala, Honduras, Nicaragua i Panama. Na nivel kultural i lingwístiko, e region aki ta un punto di enkuentro di influensia indígena, spaño, britániko i afrikano, ku ta reflehá den su idioma, tradishon i identidat.
SV Hubentut Fortuna

**SV Hubentut Fortuna** (ofisialmente *Sport Vereniging Hubentut Fortuna*) ta un klup di futbòl di e bario di Seru Fortuna na Kòrsou. El a wòrdu fundá dia promé di mart 1994. Kolónan di e klup ta biña-blanku. Su ekipo ta hungando futbòl den promé divishon di futbòl di Kòrsou. Na fin di e promé dékada di siglo 21 e klup a dominá e futbòl riba e isla ganando e Kopa antiano na 2009 i titulando kampeon di Kòrsou na tres okashon konsekutivo.

Danki na su éksito e klup a partisipa dos biaha na e CFU Club Championship, na 2010 i 2012, sinembargo sin resultado konvensiente.. 

## Lista di Honor
**[[Kopa antiano]]: 1**
* kampeon na 2009

**[[Liga Kòrsou]]: 3**
* kampeon na 2009, 2010, 2011

## (Eks)-hungadó konosí

## Mira tambe
* Lista di klup di futbòl na Kòrsou
Kopa antiano

**Kopa Antiano** (ingles: *Netherlands Antilles Championship*) tabata un kampeonato organisa dor di NAVU (*Nederlands-Antilliaanse Voetbal Unie*). NAVU a wòrdu lanta na 1958 dor di Arubaanse Voetbalbond (AVB) i Federashon Futbòl Kòrsou (FFK), tambe konosí komo *Curaçao Voetbal Bond*. Na 1963 Federashon Futbòl Boneriano (FFB) a djoin NAVU i na 1972 a partisipa pa promé bes na e torneo. 

Despues di e status aparte di Aruba na 1986 e kampeonato tabata konsisti di Liga Kòrsou i Liga Boneiru. Ku e desmantelashon di Antias Hulandes na fin di 2010 e torneo a wòrdu diskontinuá.

Na 2018 a introdusi *[[Kopa ABC]] òf Copa ABC* pa rebiba e kampeonato entre e liganan di Aruba, Boneiru i Kòrsou. 

## Resultado

## Referensia
* Dutch Antilles - List of champions, *RSSSF.com*
Liga Kòrsou

**Liga Kòrsou**, **Liga MCB Promé Divishon** òf **Sekshon Pagá** ta e liga maksimo di klupnan di futbòl ku ta wòrdu organisá dor di Federashon Futbòl Kòrsou (FFK). E úniko liga semi-profeshonal na Kòrsou. 

Ta tene un playoff despues di e competencia regular di promé divishon, den cual e seis klupnan di mas alto den rango ta kompeti pa e título di kampeon di Kòrsou. E klup ku a termina riba e posishon mas abou, number dies, ta hunga un partido di promoshon-degradashon kontra di e ganadó di divishon dos. Te ku e temporada di 2016, e kompetensia tabata konosí komo Sekshon Pagá (literalmente: Seshon Pagá).

Te na e disolushon di Antia Hulandes na 2010 e dos mihó ekiponan di Sekshon Pagá tabata haña chens di bai hunga kontra otro den Kopa antiano i esun ku gana por bai hunga kontra esun ku a gana den Liga Boneiru i esun ku gana lo hunga na nivel CONCACAF.

## Kampeon
### Promé Divishon
*2016: RKSV Centro Dominguito
*2017: RKSV Centro Dominguito
*2017–18: CRKSV Jong Holland
*2018–19: SV Vesta
*2019–20: RKSV Scherpenheuvel
*2021: CRKSV Jong Holland
*2022: CRKSV Jong Holland
*2025: CRKSV Jong Colombia

## Timnan di temporada 2023
* Barber (Barber)
* Centro Dominguito (Dominguito, Willemstad)
* Inter Willemstad (Willemstad)
* Jong Colombia (Boka Sami)
* Jong Holland (Willemstad)
* Scherpenheuvel (Skerpene, Willemstad)
* Atlétiko Saliña (Saliña, Willemstad)
* SUBT (Willemstad)
* UNDEBA (Bandabou)
* Victory Boys (Santa Rosa, Willemstad)
Radulphus College

**Radulphus College** ta un skol pa HAVO i VWO, situá na Willemstad, Kòrsou. E ta e skol di enseñansa sekundario mas grandi di Kòrsou. 
 
## Historia
Radulphus College a wòrdu fundá na 1948 komo anekso di Sint Thomas College bou di e nomber: R.K. HBS St. Thomas. E tabata situá na Hoogstraat i tabata bou direkshon di Frater Gualbert, kende un aña despues a kambia e nòmber pa Radulphus College, na honor di frater Radulphus Hermus (1870-1961), kabesante di e kongregashon Fraternan di Tilburg na Kòrsou i inspektor obispal pa enseñansa katóliko na Antias Hulandes. E skol tabata duna enseñansa eksklusivamente na mucha hòmber te aña 1966, ora e promé studiantenan femenino a keda atmiti.

Na 1952 e skol ta muda di L.B. Smithplein pa Steenrijk, unda e tabata akomoda na Mgr. Zwijsencollege. Ya pa septèmber 1953 por a hasi uso di 12 lokalidat den e edifisio nobo di Radulphus College na Cas Coraweg, ku a ser inougurá dia 20 di yanüari 1954. E edifisio ta un diseño di e arkitekto di DOW, Anton de Vries.

## Link eksterno
* Wepsait Radulphus College
Fotonica

**Fotonica** ta un ciencia y disciplina tecnico cu ta traha riba generacion, control y deteccion di fotonnan.
Kanji

**Kanji** (漢字) ta e karakternan chines cu ta usa den e skritura di idioma hapones.

## Origen
Kanji a bini di China for di hopi siglo pasá, prinsipalmente durante kontakto kultural i komersial den siglo V–VI. E karakternan a bira un parti fundamental di skritura hapones, i a kombina ku "hiragana" i "katakana" pa forma e sistema di skribimento den tres parti di Hapon.

## Uso
Den hapones, kanji ta representá palabranan o partinan di palabra (morfema) ku tin un significado. Un mesun kanji por wòrdu lesá di diferente manera:

* **On’yomi** (音読み) – lesamentu di origen chines.
* **Kun’yomi** (訓読み) – lesamentu nativo hapones.

Por ehèmpel, e kanji 日 por wòrdu lesá komo *nichi* (on’yomi, “sol” of “día”) òf *hi* (kun’yomi, “sol”).

## Importansia
Kanji ta fundamental pa komprondé tekstonan den hapones formal, literatura, korant i dokumentonan ofisial. Na skol na Hapon, studiante mester siña mas ku 2.000 kanji “ofisial” (jōyō kanji) durante nan edukashon escolar.

## Kanji den mundo
Ounke kanji ta originalmente karakternan chines, nan uso den hapones ta diferente di chines moderno. Hapon a simplifiká algun karakter, i tambe a krea karakter ku ta eksklusivamente hapones (*kokuji*).
Isaac Newton

**Sir Isaac Newton** (4 di januari 1643 - 31 di maart 1727) tabata un fisico, matematico, astronomo, filosofo natural, alkimista y teologo Ingles.
Testigunan di yehova

**Testigunan di Yehova** ta un denominashon kristian ku ta duna hopi énfasis na predikashi di kas pa kas.

Nan ta kere ku nos ta biba den e 'tempu di fin' ku Beibel ta papia di dje. Segun Testigunan, despues di Armagedon, un grupo di 144.000 hende lo bai shelu i goberná ku Hesus riba hende obediente ku lo keda biba pa semper na tera, i henter e planeta lo bira un paraiso.

Testigunan di Yehova ta organisá den kongregashon. Nan no tin un klero. Esnan ku ta dirigí e kongregashonnan ta hasié riba base boluntario i no ta risibí ningun tipo di pago.

## Link eksterno
* - Portal ofisial na Papiamentu (Kòrsou)
* - Portal ofisial na Papiamentu (Aruba)
Corbin Bleu

**Corbin Bleu**, nase komo **Corbin Reivers**, (Brooklyn, 21 di febrüari 1989) ta un aktor, modelo, bailado i kantante merikano.
Liga Boneiru

**Liga Boneiru** ta e kompetensia di futbòl di promé divishon na Boneiru i ta wòrdu organisa pa e Federashon Futbòl Boneriano (FFB). E torneo ta konsisti di 3 fase: e temporada regular, un seri di play-off i e final entre e dos mihó ekipo.

Te ku e disolushon di Antia Hulandes na 2010 e dos ekipo top di Liga Boneiru tabata partisipa den Kopa antiano, e kampeonato di Antias Hulandes. Desde 2017 e finalista di Liga Boneiru ta partisipa den Kopa ABC, un kampeonato entre Aruba, Kòrsou i Boneiru.

## Ekipo

## Kampeon

## Titulo pa klup
Pigazzano

**Pigazzano** ta un munisipio (*comune*) den region di Emilia-Romagna, Italia. E ta situá 24 km sùitwèst di Piacenza.
Tiara Air

**Tiara Air** tabata un kompania di aviashon di Aruba ku a opera entre 2006 i 2016.
 
## Historia
E kompania a wòrdu fundá pa Alejandro Muyale, kende su famia tabata opera e kompania General Air Services (GenAir), dunando servisio di "ground handling" na Aeropuerto Internacional Reina Beatrix pa mas ku 30 aña. Muyale ta duna e kompania e nòmber di su yu muhé "Tiara". Na 2006 e kompania a kuminsa operá buelonan regular entre Aruba i Boneiru, Colombia, Kòrsou, Merka i Venezuela. Su fleta pa servisio di pasahero tabata konsisti di avion nan tipo Shorts 360 i Boeing 737. Su ofisina prinsipal tabata na Oranjestad.

Fin di 2016 hues ta deklara e kompania bankarota ora ku 6 eks-trahadó a hiba e kompania korte. Despues di e akuerdo di 20 di novèmber 2015 pa ku e surseance van betaling Tiara Air a stop di hasi pago.
São Paulo

**São Paulo** ta e siudat mas grandi di Brasil i di e hemisferio suit. E siudat tin mas di 12 mion habitante. São Paulo ta e sentro ekonómiko di Brasil. E ta e kapital di e estado ku mesun nomber.
Rio de Janeiro

**Rio de Janeiro** ta un siudat na Brasil. Ta un siudat grandi ku ta keda na e bahia di Guanabara. E karnaval di Rio de Janeiro ta hopi konosi mundialmente. E ta un tradishon bieu di e siudat. Rio de Janeiro ta e kapital di e estado di mesun nomber. Tin un area di 1.221 kilometer kuadrá i un poblashon di 6.453.682 habitante (2015).

E timnan prinsipal di futbòl di e siudat ta Flamengo, Vasco da Gama, Fluminense i Botafogo. Hungadónan nasí na Rio de Janeiro ta inkluí Zico, Romário i Ronaldo.
19 di yanüari

**19 di yanüari** ta e di 19 dia di aña riba e kalènder gregoriano. Ta resta 346 dia (347 den un schrikkeljaar) pa sera e aña.

## A sosodé
* 1933 -  Na Kòrsou den Parke Wilhelmina na Punda ta develá e estatua di Reina Wilhelmina, un inisiativa di e klup di damas "Entre Nous" bou presidensia di Rebecca Cohen Henriquez.
* 1935 - Promé vuelo komersial entre e islanan Kòrsou i Aruba, ehekutá pa KLM West-Indisch Bedrijf.

## A nase
* 1892 - Ólafur Thors (†1964) , promé minister di Islandia.
* 1943 - Prinsesa Margriet di Hulanda
* 1943 - Janis Joplin (†1970), kantante merikano.
* 1980 - Jenson Button, koredó di Formula 1 di Gran Britania.
* 1999 - Shanayah Howell, siklista BMX di Aruba.

## A fayesé

## A selebrá/konmemorá
São Paulo Futebol Clube

**São Paulo Futebol Clube** of **SPFC** ta un klup di futbòl di e siudat di São Paulo. El a wòrdu fundá dia 25 di yanüari 1930, i a wòrdu refundá dia 16 di desèmber 1935. SPFC ta e promé klup den ranking brasileño. E klup ta hunga den e top di e liga brasileño i ta e úniko klup, huntu ku Flamengo, ku nunka a degradá. E ta e klup mas exitoso di futbòl brasileño, ku a gana vários premio nashonal i internashonal, entre otro tres CONMEBOL Libertadores, dos Kopa Interkontinental, i un Kopa Mundial di Klup di FIFA.
Buenos Aires

**Buenos Aires** ta e kapitali e siudat mas poblá di Argentina. Su nòmbernan ofisial ta e Siudat di Buenos Aires òf e Siudat Outónomo di Buenos Aires (CABA). E ta wòrdu yamá tambe "kapital federal", sede di e gobièrnu nashonal. E ta un di e bintikuater distrito, òf “hurisdikshon di promé òrden", ku ta forma e pais. For di 1996 e ta un siudat outónomo, pues e tin su propio poder ehekutivo, poder legislativo i poder hudisial. E ta situá den e region sentral-oriental di e pais, na e oriya sùit di riu di la Plata, den e region di Pampas. E siudat di Buenos Aires a wòrdu separá na 1880 for di e provinsia di Buenos Aires pa ta e kapital federal di e pais; desde 2020, e ta konsiderá e “kapital prinsipal”, huntu ku 24 kapital alterno. Despues di e reforma konstitushonal di 1994, e ta disfrutá di un régimen di outonomia.
Viena

**Viena** ta kapital di Austria. Tin un area di 414.65 kilometer kuadrá i un poblashon di 1,852,997 habitante (2016).

Austria ta un repúblika. Antes e tabata forma un imperio grandi.


Wien-Michaelerplatz-02-2005-gje.jpg
Wien-Looshaus-04-Michaelerplatz-2008-gje.jpg
Wien-Kohlmarkt-46-Nr 14-Cafe Demel-2009-gje.jpg
Wien-Burggarten-10-2009-gje.jpg
Wien-St-Ulrichs-Platz-08-2007-gje.jpg
Wien-Elisabethstr-02-Nr 8-Restaurant Smutny-Operngasse-2007-gje.jpg
Wien-Josefstadt-04-Albertgasse 35-Convert-2009-gje.jpg
Wien-Wiedner Hauptstr-26-Autoreifen-2009-gje.jpg
Samba

**Samba** ta un estilo di músika i baile ku ta originá di Brasil. E ta un parti esensial di e kultura brasileño, ku reis den e komunidatnan afrobrasileño. Samba ta karakterisá pa su ritmo vibrante, melodianan pegahoso i paso di baile animá. E tin vínkulo estrecho ku eventonan manera Carnaval na Rio de Janeiro, kaminda samba i e skolnan di samba ta representá un elemento importante den e parada i selebrashon.
Brasília

**Brasilia** ta un siudat di Brasil i ta sirbi komo su kapital nashonal. E siudat ta keda den [Distrito Federal i tin un área di 5.802 kilometer kuadrá i un poblashon di mas ku 2.5 mion habitante (2011).

## Historia
Brasilia a wòrdu fundá ofisialmente dia 21 di aprel 1960. E a wòrdu planifiká i konstrui spesífikamente pa bira e kapital di Brasil, substituyendo Rio de Janeiro. E idea di move e kapital pa e interior di e país tabata eksistí ya desde siglo 19, pa stimula desaroyo di e region sentral i pa no tene e gobièrnu solamente na kosta.

E plan di e siudat a wordu diseñá pa e arkitekto Lucio Costa, i hopi di e edifisio prinsipal a wòrdu diseñá pa e famoso arkitekto brasilero Oscar Niemeyer.

## Arkitektura
Brasilia ta famoso pa su estilo di arkitektura modernista. E siudat ta rekonosé pa su diseño den forma di un avion òf krus, ku e *Esplanada dos Ministérios* komo e punto sentral. Entre e edifisionan mas notabel ta e Palacio da Alvorada (residensia di e presidente), e Kongreso Nashonal i e Katedral di Brasilia, ku su forma inspirá pa un kaktus òf flor di palma.

## Importansia polítiko
Brasilia ta e sentro atministratívo di Brasil i ta sede di e Gobièrnu Federal], inkluso e Presidente di Brasil, e Kongreso Nashonal di Brasil i e Supremo Tribunal Federal.

## Patrimonio Mundial
Den 1987, UNESCO a rekonosé Brasilia komo un Patrimonio Mundial pa e balor universal di su plan urbano i su arkitektura modernista, ku ta simbolisá un momentu úniko den historia di planifikashon di siudatnan mundial.
San Jose

**San José** ta kapital i siudat mas grandi di Costa Rica. E tin un poblashon di mas di 333,981 habitante (2015) i un área di 44.62 kilometer kuadrá.

E ta keda den e vaye sentral i ta sede di e gobièrnu di Costa Rica, e lugá di mas importansia polítika i ekonómikamente, i e sentro di transporte di e pais sentromerikano aki. Fundá na 1738 bou di enkargo di "Cabildo de León", San José ta un di e kapitalnan mas jòng na Latinoamérika kontando e añanan for di su konsepshon, toch e no a wòrdu yamá kapital te ku 1823. 

Awendia San José ta un siudat moderno ku hopi komersio i ekspreshon di arte i arkitektura. Stimulá pa e mehorashon di e industria di turismo di e pais, e ta un destinashon i parada signifikante pa turistanan internashonal. San José ta notabel entre e siudatnan latinoamerikano pa su kalidat haltu di bida, seguridat, nivel di globalisashon, rendimentu ambiental, servisio públiko, i institushonnan rekonosé. Na 2012, San José tabata un di e siudatnan mas sigur i ménos violento den e region.
México

**México**, ofisialmente ***Estados Unidos Mexicanos*** (papiamentu: Estadonan Uni Mehikano), ta un pais ku ta keda na kontinente Nort Amérika. E ta un repúblika federal konsistiendo di 31 estado i Siudat di Mexico, kual ta kapital di e pais i un di e siudatnan mas grandi na mundu. E pais tin 128,455,567 (2023) habitante. E idioma mas papiá ta spaño, pa kual Mexico ta un pais mas poblá na mundu unda ta papia spaño. Banda di spaño ta rekonosé 67 lenga indjan, ku ta wòrdu papiá pa alrededor di 10% di e poblashon. Presidente di Mexico desde 2024 ta Claudia Sheinbaum. 

Otro siudatnan ta inklui Acapulco, Monterrey, Guadalajara, Puebla, Toluca, Tijuana, Ciudad Juárez i León.
Chile

**Chile**, ofisialmente **Repúblika di Chile**, ta un pais den parti wèst di kontinente Sur Amérika. E ta ekstendé mas ku 4.300 km den direkshon nòrt-sùit, pero ku un hanchura promédio di apenas 180 km. Chile ta situá entre e serunan Andes na ost i e Oséano Pasífiko na wèst. Chile ta e pais mas serka di Antártika i un di e paisnan mas sùit na mundu, ku ta inkluí den su teritorio tambe Isla di Pascua (Rapa Nui) den Oséano Pasífiko i un reklamashon den Antártika chileno. E tin frontera ku Peru, Bolivia i Argentina. Kapital i siudat mas grandi di e pais ta Santiago i su Idioma ofisial i nashonal ta spaño. 

## Demografia
Segun un estimashon na 2023, Chile tin mas ku 19,6 mion habitante. E pais ta konsiderá unu di e mas desaroyá den Latinoamérika, ku un índise di desaroyo humano (HDI) di 0,855 (2022), ku ta klasifiká komo “altu”.

## Ekonomia
E ekonomia di Chile ta basá riba minería (koper, litio), agrikultura, fiskal, energia renovabel, i turismo. Chile ta un di e prinsipal eksportadónan di koper na mundu.

## Historia
Promé ku e yegada di e spañonan, hopi pueblo indigena manera e mapuche tabata biba na Chile. Den siglo XVI, Pedro de Valdivia a fundá Santiago i a kuminsá kolonialisashon. Chile a deklará su independensia den 1818. Den siglo XX e pais a pasa un periodo di diktadura bou di Augusto Pinochet (1973–1990). Awendia, Chile ta un repúblika demokrátiko ku un sistema parlamentario i presidensial.
Mateo

E **evangelio segun Mateo**, miho konosi komo **Mateo**, ta un di e kuater evangelionan canon i e prome buki di e testament nobo. E evangelio sinoptiko aki ta un kroniko di e bida, ministerio, morto i resurekshon di Hesus di Nazareth.
Nairobi

**Nairobi** ta kapital i siudat mas grandi di e Kenia. Su nòmber ta derivá di e frase Maasai "*Enkare Nairobi*", ku ta tradusí den awanan fresko, un referensia na riu Nairobi ku ta pasa dor di e siudat. E tin un poblashon di 3,138,369 hende (2009).
Yucatan

**Yucatan**, ofisialmente **Estado Libre y Soberano de Yucatán**, ta un di e 31 estado federal di México. Su kapital i siudat mas grandi ta Mérida.

## Geografia
Yucatan ta lokalisá riba e península di Yucatan, den nortost di México, rodeá dor di Golfo di México panort i Laman Karibe na ost. E estado tin 106 munisipio, inkluso siudatnan importante manera Valladolid i Tizimín.

## Historia
Promé ku e konkista spañó, Yucatán tabata un sentro di e sivilisashon maya, ku ainda ta bisto den e ruinanan arkeológiko manera Chichén Itzá, Uxmal i Ek' Balam. Den siglo XIX, Yucatán a atkerí un status partiku­lar: a deklará su independensia di México den 1841, pero finalmente a re-inkorporá den e federashon.

## Poblashon i kultura
E estado tin mas ku 2,3 mion habitante, hopi di nan ta desendiente di e pueblo maya, ku su idioma, tradishon i artesania manteniendo influensia den bida di tur dia. Kultura mestisa y gastronomia di Yucatán (por ehempel cochinita pibil, panuchos i sopa de lima) ta famoso den henter México.

## Ekonomia
Turismo i servisionan ta e motor prinsipal di su ekonomia. Siudatnan arkeológiko i playanan na Riviera Maya i Cancun (den estado bisiña Quintana Roo, pero parti di mesun península) ta kontribuí hopi na desaroyo. Agrikultura (maishi, frutanan tropikal), huntu ku industria di paña i produktonan artesanal, ta kompletá e panorama ekonómiko.
Hispañola

**Hispañola** (spaño: *La Española* o *Quisqueya*) ta un isla den Laman Karibe. E estadonan Republika Dominikano i Haiti ta okupa e isla, e di dos isla mas grandi den Karibe.
Siligo

**Siligo** ta un munisipio (*comune*) na provinsia di Sassari, region di Sardegna, Italia. E ta situá masomenos 160 kilometer nort di Cagliari i 25 kilometer sùitost di Sassari. E ta forma parti di e region tradishonal di Logudoro - Meilogu.

Siligo ta rondona pa e siguiente munisipio: Ardara, Banari, Bessude, Bonnanaro, Codrongianos, Florinas, Mores, Ploaghe.

.
Luiz Inácio Lula da Silva

**Luiz Inácio (Lula) da Silva**, mihó konosí komo Lula da Silva òf simplemente Lula, (☆ 27 di òktober 1945 na Caetés, Pernambuco) ta un polítiko brasileño i desde promé di yanüari 2023 presidente di Brasil. E ta e promé persona ku a keda demokrátikamente elegí tres bes komo presidente di Brasil, despues ku na òktober 2022 ela wòrdu elegí komo susesor di Jair Bolsonaro. Previamente e tabata e di 35 presidente di e Repúblika Federativa di Brasil di 1 di yanüari 2003 te 1 di yanüari 2010.

Lula da Silva ta di profesion obrero metalúrgiko i tabata sindikalista i kofundadó di e Partido di Trahadó (Partido dos Trabalhadores do Brasil, PT).
Maputo

**Maputo**, te 1976 konosí ofisialmente komo **Lourenço Marques**, ta e kapital i siudat mas grandi di Mozambique. E ta situá riba e kosta di Oséano indio, den e parti sùit di e pais, serka di e frontera ku Suráfrika i Eswatini.

Maputo ta e sentro polítiko, ekonómiko i kultural di Mozambique, i ta sede di e gobièrnu nashonal, institushonnan estatal i organisashonnan internashonal. E haf di Maputo ta un di e hafnan mas importante den region sur di Afrika, huntu ku un ròl klave den e eksportashon i importashon di e region.

E siudat a wòrdu fundá durante e periodo kolonial portugues i a haña su nòmber aktual despues di e independensia di Mozambique na 1975. Awe, Maputo ta konosí pa su meskla di influensia kolonial, kultura afrikano moderno i desaroyo urbano kontemporáneo.
Jossy Mansur

**Jossy Mehsen Mansur** (☆ 7 di juni 1934 na Aruba - † 15 di oktober 2016 na Colombia) tabata un editor, traductor y escritor Arubano. 

## Biografia
Jossy Mansur tabata bini di un famia grandi descendiente Libanes cu a bay biba na Aruba. Su mayornan tabata Elias Mansur y Damia Mawad. Don Elias Mansur (1902-1989) tabata comerciante y a gana su fortuna dor di fabrica cigaria y den e negoshi di importacion y exportacion. Cu un licencia di Philip Morris, su fabrica tabata esun di mas proveedo di Marlboro. Jossy Mansur a bay St. Dominicuscollege na Oranjestad y na aña 1948 a bay studia na Merca.

Mansur tabata director di Agencia Arubano di Noticia (AAN), cu tabata representa na Aruba e corantnan Èxtra y Nobo di Corsou y hefe di redaccion di Prome. Fin di aña 1980 e tabata fundado di e matutino Diario, na Papiamento y tabata su director general te na su morto. E tabata no solamente activo como redactor, sino tambe como opinionista fuerte den debate publico y persona cu tabata defende consecuentemente e uzo di Papiamento den medionan di comunicacion. Mansur tambe tabata activo como autor. Den un lapso di 35 aña el a publica dos diccionario na Papiamento y dos buki di historia di Aruba, banda di diferente otro buki y ensayo.

Mansur tabata presidente di e comision di ortografia di Papiamento (1976) y presidente di e comision di gramatica di Papiamento (1978), ambos institui pa e colegio ehecutivo di Aruba. 

Mansur tabata casa cu Nuhad y tata di tres yiu homber y un yiu muhe.

## Seleccion di buki
* 1976 - *Historia di Aruba : epoca spaño, 1499-1636* 
* 1981 - *E indiannan caquetio* 
* 1981 - *Evento, historia y personahe*, Imprenta Nacional Arubano
* 1981 - *Punto di vista*
* 1991 - *Dictionary English-Papiamento Papiamento-English*
* 1993 - *Historia di Aruba 1499–1824*
* 1996 - *Diccionario di 5 idioma : Papiamento-Hulandes-Ingles-Spaño-Frances*
* 2001 - *Corazon de Amor* (publica na ingles bou titulo *The Awakening Heart* na 1999)

## Link externo
WorldCat Jossy Mansur
Pelé

**Edison Arantes do Nascimento** (☆ 23 di oktober 1940 na Três Corações, estado Minas Gerais - † 29 di december 2022 na São Paulo), mas conoci como **Pelé**, tabata un futbolista di Brasil. Como atleta Afrobrasileño Pelé a gana multiple premio durante su carera, entre nan e Kopa Mundial di Futbòl na 1958, 1962 y 1970 cu e seleccion nacional di Brasil. Danki na e tres titulo aki, su inmenso talento, mentalidad y control di tur elemento di e wega e ta ser considera un di e mihor futbolistanan di tur tempo. Na aña 1999 ela wordo proclama atleta di siglo 20 pa COI.
Egipto

**Egipto** ta un pais cu ta keda na continente noort-oost Africa. E kapital di e pais ta e stad di Kairo of Cairo. Egipto ta conoci pa su monumentonan bieu, manera e piramid y sphinxnan. 

Egipto ta un pais independiente for di aña 1922. E ta miembro di e Nacionnan Uni y e Liga Arabe. E tawata un republica di 1952 despues di e revolucion di 1952 pa e lider Gamal Abd Alnaasar.

E ta un pais grandi, pero un porcion grandi ta desierto. Hopi hende ta biba cerca di e costa di Laman Mediteranio y cerca di riu Nilo. Esaki ta inclui e stadnan di Kairo, Alexandria, Aswan, y Port Said. No ta tur hende ta biba den e desierto. Awe, Egipto tin un poblacion di 80 miyon hende.

Egipto ta dividi den 29 area, yama Gobernacion di Egipto. E Parlamento di Egipto ta keda na Kairo y ta traha ley pa e pais. For di, 11 di februari 2011, e pais ta wordo goberna pa  militarnan. Den januari 2011, miles di welguista a uni den e siudad Kairo. Nan tawata kier pa Hosni Mubarak renuncia su gobierno. E tawata presidente pa 30 aña. 
Riba 11 di februari, e vicepresidente Omar Suleiman a haci un anuncio. El a bisa cu Mubarak a bay di acuerdo pa renuncia. Suleiman a bisa tambe cu Mubarak lo dirigi e Conseho Supremo di e forsanan uni (militar) cu lo goberna e pais.

Awe, e pueblo di Egipto ta mastanto sunista. Tin ainda algun christian den Egipto. Mayoria di esakinan ta pertenece na e Misa Ortodoxa Copta di Alexandria. Omar Sharif, ta un di e hendenan mas famoso di Egipto, cu tawata un actor internacional, Boutros Boutros-Ghali, cu tawata e prome persona di Africa cu a lei (guia) e Nacionnan Uni, y ganado di cuater Premio Nobel: Anwar Sadat, cu a gana e Premio Nobel di Paz den 1978, Naguib Mahfouz, cu a gana Premio Nobel di Literatura den 1988, Ahmed Zewail, cu a gana e Premio Nobel di Kimica den 1999, y Mohamed ElBaradei, cu a gana e Premio Nobel di Paz den 2005.
Egipto su clima ta bon den winter y hopi cayente den zomer, dependiendo di e tempo.
Madrid

**Madrid** ta kapital i siudat mas grandi di e Reino di Spaña. E siudat ta na mesun momento un munisipio i e lugá prinsipal den e region outónomo di Madrid. E ta situá meimei di e pais. Madrid ta e di kuater siudat mas grandi di Oropa i segun su kantidat di habitante e siudat mas grandi di Oropa despues di Berlin.
Paraná

**Paraná** ta un di e 27 unidat federal na Brasil, situá den e parti sùitost di e pais. E tin frontera ku e estadonan brasilero São Paulo panort, Mato Grosso do Sul na west, Santa Catarina na sùit, i ku e paisnan Paraguay i Argentina na sùitwèst. Den sùitost e ta situá na Oséano Atlántiko.

Paraná tin un área di 199.315 kilometer kuadrá i un poblashon di 10.997.462 habitante (2013). Su kapital i siudat prinsipal ta Curitiba, un siudat konosí pa su planifikashon urbano i desaroyo sostenibel.

## Historia
Durante periodo kolonial, e region di Paraná tabata parte di e kapitania di São Paulo. El a bira un estado separá na 1853. Den diesnuebe i binti, hopi emigrante oropeo – inkluso italiano, aleman, polako i ukraniano – a establesé na Paraná, kontribuyendo na e diversidat kultural i agrikultural di e estado.